ประจำเดือนไม่มาน่าจะเดือนที่8แล้วค่ะ แต่ท้องตอนนี้เหมือนคนท้องมากเลยค่ะ มีแต่คนทัก ตอนนี้เหมือนมีอะไรอยู่ในท้อง เหมือนมีเด็กดิ้นอยู่ในท้องค่ะ ไม่ทราบว่าหนูจะท้องไหมคะ
สวัสดีค่ะ หากที่ผ่านมา ได้มีเพศสัมพันธ์มาก่อน ก็ควรตรวจหาการตั้งครรภ์ดูเป็นอันดับแรกค่ะ แต่หากตรวจไม่พบ การที่ประจำเดือนไม่มานานถึง 8 เดือน อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยขูดมดลูกหากตรวจพบการตั้งครรภ์ ก็ควรรีบไปฝากครรภ์โดยเร็ว แต่หากตรวจไม่พบ ก็ควรไปพบสูติ-นรีแพทย์เพื่อตรวจหาสาเหตุค่ะ